Kinderboek van NK-skrywer te wen | Netwerk24
Kinderboek van NK-skrywer te wen
22 Julie 2020 06:03
Bitterbosbende – Die geheim van die nuwe hoofdeur Anzil Kulsen kan vandeesweek gewen word.
By die Laerskool Bitterbos kom die nuwe skoolhoof soos 'n yskoue onweerswind by die eerste saal­byeenkoms in.
In Anzil Kulsen, Noord-Kaapse skrywer wat in Upington bly, se nuwe kinderboek, Bitterbosbende – Die geheim van die nuwe hoof, word Kurt, sy sussie en hul maats summier na dié skrikwekkende skoolhoof se kantoor ontbied toe hulle 'n mini-ontploffing in die vierkant veroorsaak.
Een Noordkaap-leser kan dié kinderboek wen deur die antwoord op die vraag na helena.barnard@­volksblad.com te e-pos, of dit per "message" te stuur na die Facebook-blad Noordkaap koerant, voor of op Dinsdag (28/07) om 16:00. Die enigste voorwaarde is dat die boek in Kimberley afgehaal moet word.
Vraag: Wat is die laerskool in die boek se naam?
Dié skakel kan ook gevolg word: netwerk24.com/ZA/Noordkaap/wen-een-van-vier-boeke-20200716
Boeke wat tans gewen kan word, is: Gediggies vir vrolike gesiggies deur Aletté-Johanni Winckler, Mia - 'n Ma se storie van verlies en hoop deur Mariska Robberts, Hooglied deur Marzanne Leroux-Van der Boon en Die Bybel in Fokus deur Louis Jonker, Jan Botha en Ernst Conradie.
Boeke wat eersdaags gewen kan word, is onder meer Anton Goosen, Liedjieboer deur Hanlie Retief, As die Cape Flats kon praat deur Brian Fredericks, Merk deur Rudie van Rensburg en Slagoffer deur Francois Smuts.